text: Stille Grøn Koncert i Esbjerg
  24 juli 2015 kl. 04.24
  Det var en Grøn Koncert uden de store problemer i følge Syd- og Sønderjyllands Politi.
  Grøn Koncert i Esbjerg løb af stablen uden de store problemer. Det bekræfter Syd- og Sønderjyllands Politi til morgen.
  - Der er mange mennesker samlet i mange timer, og det er ikke kun rød sodavand de drikker. Men der har ikke været de større problemer, og der var god stemning derude, siger vagthavende ved Syd- og Sønderjyllands Politi, Erik Lindholdt
  Dog stoppede politiet en enkelt spritbillist, ligesom 12 er blevet sigtet for besidelse af hash eller andre euforiserende stoffer.
  Det er 33. gang, at Tuborg og Muskelsvindfonden arranger Grøn Koncert, der turnerer rundt i hele Danmark.
  